વકીલના જણાવ્યા અનુસાર 10 ઓકટોબર 2016ના રોજ ધીલોન એલિસના ઘેર ગયો હતો. ચાકુ વડે યુવતીનું ગળું કાપી નાખ્યું હતું. આ દરમિયાન એલિસ અને હેરી વચ્ચે થયેલી તકરારનો અવાજ પડોશીઓએ સાંભળ્યો હતો. હત્યા બાદ એલિસની લોહીથી લથબથ લાશને તેની સાથે રહેતી બીજી યુવતીએ જોઈ હતી. તેથી તેણે આ અંગે આસપાસના લોકોને જાણ કરી હતી. પોલીસ તપાસમાં જાણવા મળ્યું હતું કે એલિસના ગળા પર ચાકુના છ ઘા મારવામાં આવ્યા હતા. ધીલોન અને એલિસની મિત્રતા ઈન્ટરનેટ દ્વારા થઈ હતી. ત્યારે હેરી અફઘાનિસ્તાનમાં ફરજ બજાવતો હતો. જોકે કોર્ટને પૂરતા પુરાવા મળી જતાં આ કેસમાં ભારતીય મૂળના સૈનિક હેરીને 22 વર્ષની સજા ફરમાવવામાં આવી છે.